* **นายสุหฤท สยามวาลา**(หมายเลข17)
* ผู้สมัครอิสระ
* อายุ 45 ปี เกิด พ.ศ. 2510
* ชายไทยเชื้อสายอินเดีย
* จบชั้นมัธยมจากโรงเรียนอัสสัมชัญ
* จบการศึกษาคณะศิลปศาสตร์ มหาวิทยาลัยอัสสัมชัญ
* ปริญญาโท สื่อสารมวลชน มหาวิทยาลัยกรุงเทพ เข้าสู่วงการดนตรีจากการ
* นักร้อง นักดนตรี นักจัดรายการวิทยุ ศิลปิน
* ผู้บริหารบริษัท ดีเอชเอ สยามวาลา ธุรกิจของครอบครัวซึ่งเป็นธุรกิจเกี่ยวกับเครื่องเขียน
* ด้วยความที่รักในเสียงดนตรีเป็นจิตใจจึงเข้าสู่วงการดนตรีในฐานะนักร้องวง "ครับ"
* เป็นผู้ผลิตเพลงแนวอิเล็กทรอนิกส์ จนได้รับฉายาว่า "พ่อมดอิเล็กทรอนิกส์" มีจุดเด่นคือ การแต่งกายสีสันฉูดฉาด มีไอเดียแปลกไม่เหมือนกัน

**ประวัติการทำงาน**

* กรรมการผู้จัดการบริษัท ดี เอช เอ สยามวาลา จำกัด
* เป็นนักร้องนำวงครับ ของเพื่อนเรียนชั้นมัธยม
* จากนั้นได้มาทำงานบริหารธุรกิจของครอบครัว แต่ยังใช้เวลาว่างเล่นดนตรี ร้องเพลง และ
* ออกผลงานเพลงในแนวอิเล็กทรอนิกส์มาแล้ว 4 ชุด มีจุดเด่นที่การแต่งกายสีสันฉูดฉาดและเป็นนักจัดรายการวิทยุ คลื่นแฟตเรดิโอ
* ปี 1997 อัลบั้ม Suharit แนวเพลง Happy Hardcore Electronic งานเพลงอัลบั้มแรกของ โต้-สุหฤท ที่มีเพลงดังคือ เพลงสวย โดยเพลงของสุหฤทเป็นเพลงที่ใช้เสียงสังเคราะห์ และด้วยสไตล์การแต่งตัวสุดล้ำไม่เหมือนใครจนกลายเป็นเอกลักษณ์ของผู้ชายคนนี้
* ปี 2002 อัลบั้ม Digital Punk แนวเพลง Electronic Punk เพลงในอัลบั้มที่ 2 นี้ มีความหลากหลายมากขึ้น เนื่องจาก โต้-สุหฤท ได้ชวนเพื่อนในวงการเพลงมา Featuring มากมาย อาทิ ริค วชิรปิลันธ์ , เล็ก สุรชัย วงพราว , นุ้ย The Peachband , มินต์ House of Mafia และมีโปรดิวเซอร์ คือ เดฟ ฟูตอง
* ปี 2008 อัลบั้ม Gay แนวเพลง Electronic Pop นักจัดรายการวิทยุ คลื่นแฟตเรดิโอ หลังจากได้รับสมญาว่า “พ่อมดอิเล็กทรอนิกส์” โต้ – สุหฤท ก็มาพร้อมอัลบั้มชุดที่ 3 ที่ถือว่าประสบความสำเร็จมาก (กว่า 2 อัลบั้มที่ผ่านมา) กับซิงเกิ้ลแรก “สุหครับ” ซึ่งเป็นการรวมกันระหว่างซาวน์แบบอิเล็กทรอนิกส์ที่ถนัด บวกกับเนื้อร้อง ทำนองและเสียงกีต้าร์ที่ได้ บอล-เมื่อย วงสครับบ์เป็นผู้แต่ง จนกลายเป็นอัลบั้มอิเล็กทรอนิกส์ – ป๊อปที่ฟังง่ายขึ้น ตามด้วยเพลง “เก” และ เพลง “แก่ young ซิง” ที่ทำให้คนฟังรู้จักหนุ่มที่จัดจ้านทั้งการแต่งตัวและฝีมือการทำเพลง อย่าง โต้-สุหฤท มากขึ้น

**ประวัติทางการเล่นการเมือง**

* ไม่เคยมีประสบการณ์ทางการเมืองโดยตรง

**นโยบาย**

มีนโยบายตามสโลแกนคนกรุง “ต้องกล้า” ลุกขึ้นมาเปลี่ยน

1. ทุกชีวิตต้องปลอดภัยบนทางเท้า เราต้องกล้าจัดการทางเท้าให้ดีกว่าเดิม
2. เริ่มแก้ปัญหาจราจรจากศูนย์ เราต้องกล้าที่จะดูแลระเบียบจราจรร่วมกัน
3. ขยะแลกสวนสาธารณะ ขยะ 1 หมื่นตันช่วยกันเปลี่ยนให้เป็นเงินแล้วเอามาสร้างสวนกัน 3 ถุง เขียว เหลือง แดง
4. 50 เขต 50 เสน่ห์ ใช้เสน่ห์ของคนในเขตสร้างชุมชนในฝันให้เด็ก ๆ เข้าใจชุมชนที่ตัวเองเกิดมา
5. ดูแลโรงเรียนด้วยหัวใจ มาดูแลครูด้วยหัวใจแทนงบประมาณ ครูดีเด็กดีสร้างอนาคต พร้อมโรงเรียนทางเลือก
6. โฆษณาสีเขียว เปลี่ยนโจทย์ให้นักทำโฆษณา อยากทำโฆษณาต้องกล้ามอบความเขียวคืนให้กรุงเทพฯ
7. จักรยานไม่ใช่ลูกเมียน้อย ทำไมผู้ใช้จักรยานในเมืองใหญ่ทั่วโลกไม่ต้องเสี่ยงตายเท่าในกรุงเทพฯ
8. เครือข่ายทางสาธารณะจะต้องเริ่มจากหน้าบ้าน เราจะประกาศแผนอย่างละเอียดใน 1 ปี เราต้องดูแลตั้งแต่หน้าบ้าน
9. ยกระดับหน่วยกู้ภัยกรุงเทพฯ ให้ทัดเทียมนานาชาติ เขาจะเป็นผู้ช่วยเหลือที่ไว้ใจได้ที่สุดยามฉุกเฉิน
10. เมืองที่ผู้หญิงอยู่อย่างมีความสุข เมื่อผู้หญิงมีความสุข ทุกคนในบ้านก็มีความสุข แปลว่าเขารู้สึกปลอดภัย สร้างโอกาสที่จะก้าวหน้า ส่งเสริมในสิ่งที่ชอบ
11. สร้างสมดุลชีวิตคนกรุงเทพฯ เมืองต้องการศิลปะทั่วทุกหัวระแหง เมืองที่มีพื้นที่ออกกำลังกาย สนับสนุนชีวิตสองด้าน
12. Bangkok-Emo-Meter กรุงเทพฯ เมืองแห่งความเชื่อมโยงแอพพลิเคชั่นเดียวสำหรับการใช้ชีวิตในกรุงเทพฯ ได้ข้อมูลทันใจทุกเรื่อง

**ช่องทางติดต่อ Online**

Website <http://www.suharit.com>

Facebook <https://www.facebook.com/suharit.surprise>

Twitter <https://twitter.com/Suharit>