* **นายสุขุม วงประสิทธิ** (หมายเลข19)
* ผู้สมัครพรรคยางพาราไทย
* อายุ 44 ปี
* การศึกษาขั้นสูงสุดระดับปริญญาเอก สาขาสันติภาพโลก มหาวิทยาลัยสันติภาพโลก(World Peace University. WPU.)
* เลขาธิการสภาวิทยุโทรทัศน์แห่งประเทศไทย

**ประวัติการทำงาน**

* + ประธานกรรมการประสานงานโครงการประชาระบือธรรม
  + เลขาธิการพรรคสังคมไทย
  + เลขาธิการสหพันธ์การเมืองไทย
  + เลขาธิการสภาวิทยุโทรทัศน์แห่งประเทศไทย

**ประวัติทางการเล่นการเมือง**

* อดีตแกนนำกลุ่มคนเสื้อแดงในฐานะกลุ่มคนรักประชาธิปไตยสนามหลวง เคยเรียกร้องให้รัฐบาบของนายอภิสิทธิ์ เวชชาชีวะยุบสภา คืนอำนาจสู่ประชาชน เมื่อปี พ.ศ. 2553
* หลังจากนั้นไม่นานก็ได้แยกตัวออกมาเหตุเพราะถือว่าตัวเองเป็นกลุ่มคนเสื้อแดงที่รักสถาบันฯ แล้วมาเข้าร่วมกับกลุ่มแกนนำสหธรรมมิก 4 ซึ่งเป็นกลุ่มที่มีเจตนารมย์เรียกร้องอำนาจประชาชนคืนจากนักการเมืองที่เนรคุณแผ่นดิน มี พล.อ.สมเจตน์ บุญถนอม สมาชิกวุฒิสภาเป็นแกนนำกลุ่ม
* อีกทั้งยังเป็นกลุุ่่่มที่เคยชุมนุมใหญ่ หน้าสโมสรกองทัพบก ถ.วิภาวดีรังสิต เมื่อวันที่ 21 เมษายน ปีที่แล้ว เพื่อเรียกร้องให้ทหารออกมาทวงคืนอำนาจจากนักการเมืองที่เนรคุณแผ่นดิน

**นโยบาย**

มีสโลแกนตสร้างนโยบายว่า “ผู้ว่าฯ นักสู้ เนรมิต กทม.”และร่างนโยบายไว้ดังต่อไปนี้

1. นโยบายเร่งด่วนเฉพาะกรุงเทพมหานคร
   * 1. “รณรงค์ย้ายหน่วยราชการส่วนกลางทั้งหมด”
   1. แยกกรุงเทพและธนุบุรี ออกเป็น 2 มหานคร เพื่อนโยบายเร่งด่วนจำเพาะ การมีส่วนร่วมในการใช้อำนาจของประชาชน
   2. รณรงค์ให้ย้ายที่ทำการของหน่วยงานราชการส่วนกลางทั้งหมดออกไปอยู่ในพื้นที่ที่เหมาะสม
   3. แก้ไขการจราจรกรุงเทพมหานคร
   4. ขุดลอกคลองทุกสาย แก้ไขปัญหาการจราจร ให้มีระบบขนส่งมวลชนทางน้ำโดยกรุงเทพมหานครจัดให้มีเรือเมล์ขนาดใหญ่ ขนาดกลาง ขนาดเล็กตามความเหมาะสม ให้บริการประชานอย่างทั่วถึง โดยเพิ่มท่าจอดเรือรับส่งให้เพียงพอต่อความต้องการของประชาชน โดยการมีส่วนร่วมของภาคประชาชนในเขตกรุงเทพมหานคร
   5. ขยายและเชื่อมต่อสถานีขนส่งมวลชน 4 ภาคของไทย เพื่อลดความแออัดในเขตกรุงเทพมหานคร
   6. เชื่อต่อเส้นทางระบบขนส่งมวลชน อาทิ รถไฟฟ้าใต้ดิน (MRT) และรถไฟฟ้า (BTS)
   7. รณรงค์ในการสร้างภูมิคุ้มกันในทุกมิติให้แก่ทุกๆ ชุมชน เพื่อส่งเสริมการมีส่วนร่วมของประชาชน
   8. ให้ประชาชนชุมชน ประธานหมู่บ้าน ประธานประชาคมหรือตัวแทนของชุมชนในทุกระดับ เป็นที่ปรึกษาผู้ว่าราชการกรุงเทพมหานคร
   9. ตั้งสำนักงานที่ปรึกษาผู้ว่าราชการกรุงเทพมหานครในทุกชุมชน โดยจัดตั้งกองทุนชุมชน ชุมชนละ 1 ล้านบาท
2. ด้านศาสนา
   1. ให้มีโครงการ “เมืองหลวงแห่งคุณธรรม มหานครแห่งความร่มเย็น” ให้มีกิจกรรมทุกศาสนาอย่างน้อยเดือนละ 1 ครั้ง โดยการมีส่วนร่วมของภาคประชาชนร่วมมือกับหน่วยราชการ
   2. จัดสรรงบประมาณสนับสนุนทุกศาสนา
3. ด้านศิลปวัฒนธรรม
   1. พัฒนากรุงเทพมหานครเป็น “นครแห่งวัฒนธรรม”
   2. ให้ประชาชนมีส่วนร่วมในการรักษาขนบธรรมเนียมประเพณีวัฒนธรรมดั้งเดิมในทุกชุมชน
4. ด้านเศรษฐกิจ
   1. ทำให้กรุงเทพมหานครเป็นเมืองแห่งการท่องเที่ยวอันดับหนึ่งของโลก
   2. ให้มีการจัดตั้งสภาพัฒนาเศรษฐกิจและสังคมกรุงเทพมหานคร และจัดตั้งสหกรณ์ออมทรัพย์ประชาชนทุกระดับ โดยมีส่วนร่วมตั้งแต่ระดับครอบครัว ชุมชน หมู่บ้าน แขวง เขต เพื่อจัดตั้งเป็นธนาคารของชาวกรุงเทพมหานคร
   3. ส่งเสริมการมีส่วนร่วมของภาคประชาชนและในการบริหารจัดการพื้นที่หาบเร่แผงลอยทุกพื้นที่ในเขตกรุงเทพมหานคร
5. ด้านสังคม
   1. ให้มีโครงการชุมชนเข้มแข็งปราศจากยาเสพติด โดยการมีส่วนร่วมของภาคประชาชน
   2. ให้มีโครงการกัลยาณมิตรชุมชน โดยการมีส่วนร่วมของภาคประชาชน
6. ด้านการศึกษา
   1. จัดให้มีการศึกษาวิจัยการเรียนการสอน กำหนดหลักสูตรเรียนรู้ประวัติศาสตร์ชาติและกรุงเทพมหานคร
   2. จัดให้มีการศึกษาวิจัยการเรียนการสอน กำหนดหลักสูตรความกตัญญูกตเวทีต่อพ่อแม่ ครูอาจารย์ สถาบันพระมหากษัตริย์
7. ด้านสิ่งแวดล้อม
   1. ปฏิรูปการก่อสร้างในระบบสาธารณูปโภคเพื่อเป็นสาธารณประโยชน์ เช่น ใช้อุปกรณ์การจราจรจากผลิตภัณฑ์ยางพารา เช่น กรวยถนน บล็อกตัวหนอนปูพื้น ฟุตบาท ฯลฯ
   2. รณรงค์ให้ประชาชนปลูกต้นไม้ทุกชนิดตามความเหมาะสมของสภาพที่อยู่อาศัยทุกครัวเรือน
   3. ย้ายระบบสายส่งไฟฟ้าลงใต้ดิน เพื่อสร้าง “เมืองปลอดเสาไฟฟ้า”
8. ด้านสาธารณสุข กีฬา และเยาวชน
   1. รณรงค์ให้มีการเพิ่มพื้นที่สันทนาการและสถานที่ออกกำลังกาย
   2. ส่งเสริมกิจกรรมด้านกีฬาทุกประเภท และมุ่งเน้นสนับสนุนกีฬาประเภททีม อาทิ ฟุตบอล วอลเล่ย์บอล เพื่อรณรงค์ด้านระเบียบวินัย น้ำใจ และความสามัคคีของคนในชาติและกรุงเทพมหานคร
   3. จัดตั้งให้มีสภาเยาวชนกทม. ช่วยเสนอแนะกิจกรรมที่ดีเพื่อเยาวชน
9. ด้านความปลอดภัยในชีวิตและทรัพย์สิน
   1. จัดตั้งศูนย์รักษาความปลอดภัยทั่วกรุงเทพมหานคร โดยการมีส่วนร่วมของภาคประชาชน
   2. จัดตั้งศูนย์เทศกิจทางน้ำเพื่อดูแลบ้านเรือนของประชาชนที่อยู่ติดกับแม่น้ำ ลำคลอง ตลอดจนรักษาความเป็นระเบียบ ความสะอาด และท่าจอดเรือในเขตกรุงเทพมหานครอย่างทั่วถึง
   3. ให้ประชาชนในทุกชุมชนและหรือหมู่บ้านมีส่วนร่วมในการออกระเบียบข้อบังคับให้สอดคล้องกับชุมชน

**ช่องทางติดต่อ Online**

Website -

Facebook <https://www.facebook.com/profile.php?id=100003909236474>

Twitter -