* **นายวรัญชัย โชคชนะ**(หมายเลข 2) [7] [1] [2]
* ผู้สมัครอิสระกลุ่มกรุงเทพก้าวหน้า
* อายุ 60 ปี เกิดวันที่ 26 กรกฎาคม พ.ศ.2495
* จบการศึกษาระดับปริญญาตรี จากคณะครุศาสตร์ สถาบันราชภัฎพระนคร (ปัจจุบัน มหาวิทยาลัยราชภัฏพระนคร) ในปี พ.ศ. 2542
* อาชีพนักการเมือง
* สมรสกับนางพาณี โชคชนะ เคยรับราชการเป็นข้าราชการครูในสังกัด กทม. เมื่อปี พ.ศ.2519 และลาออกในปี พ.ศ.2529 เพื่อสมัครรับเลือกตั้งสมาชิกสภาผู้แทนราษฎร ในปี พ.ศ.2529 และ พ.ศ.2531 แต่ไม่ได้รับการเลือกตั้ง เป็นนักเคลื่อนไหวทางการเมือง เคยสมัครผู้ว่าฯกทม.มาแล้ว 4 สมัย แต่ไม่ได้รับเลือกตั้งเช่นกัน

ได้เข้าร่วมในเหตุการณ์ทางการเมืองที่สำคัญต่าง ๆ เรื่อยมา ไม่ว่าจะเป็นการเคลื่อนไหวให้ พล.อ.เกรียงศักดิ์ ชมะนันทน์ ลาออก และการเคลื่อนไหวให้ พล.อ.เปรม ติณสูลานนท์ ออกจากตำแหน่งนายกรัฐมนตรี รวมทั้งเหตุการณ์ พฤษภาทมิฬ

**ประวัติทางการเล่นการเมือง[2]**

นายวรัญชัย โชคชนะ เป็นนักเคลื่อนไหวทางการเมือง ที่มีข่าวความเคลื่อนไหวมาโดยตลอด นอกจากเคย ลงสมัครรับเลือกตั้ง สมาชิกสภาผู้แทนราษฎร ยังเคยลงสมัคร วุฒิสมาชิก และ ผู้ว่าราชการกรุงเทพมหานคร โดยไม่สังกัดพรรค หรือกลุ่มการเมืองใดทั้งสิ้น แม้การลงสมัครทั้งหมดจะไม่เคยได้รับเลือกตั้งเลยสักครั้งเดียว ในการลงสมัครผู้ว่าราชการกรุงเทพครั้งแรกในปี พ.ศ. 2533 นายวรัญชัยเคยได้คะแนนเสียงถึง 13,143 คะแนน แต่หลังจากนั้นได้คะแนนเพียงเล็กน้อย ปี พ.ศ. 2539 ได้ 1,011 คะแนน ปี พ.ศ. 2543 ได้เพียง 383 คะแนน และล่าสุดในการลงสมัครปี พ.ศ. 2547 ได้ 1,087 คะแนน

ในการเลือกตั้ง 6 มกราคม พ.ศ. 2544 นายวรัญชัยลงสมัครรับเลือกตั้งเป็น ส.ส.บัญชีรายชื่อ ลำดับที่ 1 และลำดับเดียวของ พรรคกสิกรไทย แต่ยังคงไม่ได้รับเลือกตั้ง จึงลาออกจากการเป็นสมาชิกพรรค ในวันที่ 8 มกราคม พ.ศ. 2544

ในวันที่ 27 กุมภาพันธ์ พ.ศ. 2549 นายวรัญชัยได้เข้าร่วมการประชุมระหว่าง พ.ต.ท.ทักษิณ ชินวัตร กับกลุ่มพรรคเล็ก 16 พรรค ในฐานะตัวแทน พรรคแผ่นดินไทย เพื่อหารือกรณีอดีตพรรคร่วมฝ่ายค้าน ร่วมกันไม่ส่งผู้สมัครรับเลือกตั้ง ในการเลือกตั้งทั่วไปที่กำลังจะมีขึ้น ต่อจากนั้นนายวรัญชัย ได้ย้ายไปเป็นสมาชิกพรรคการเมืองหลายพรรค อาทิเช่น พรรคความหวังใหม่ (28 มี.ค. 2547 - 20 ธ.ค. 2548) พรรคประชาธิปัตย์ (16 ก.ย. 2547 - 22 ก.ย. 2547) พรรคประชาชนไทย (27 ก.ย. 2547 - 27 ต.ค. 2548) พรรคไทยรักไทย (21 ก.ค. 2549 - 27 ก.ค. 2549) [4] ต่อมา พรรคแผ่นดินไทย ที่นายวรัญชัยเคยเป็นตัวแทนเข้าร่วมประชุม ถูกยุบพรรคพร้อมกับ พรรคไทยรักไทย ใน คดียุบพรรค ที่มีคำวินิจฉัยว่า พรรคไทยรักไทย จ้างพรรคเล็กคือ พรรคแผ่นดินไทย ลงสมัครรับเลือกตั้ง เพื่อหลีกเลี่ยงเกณฑ์ร้อยละ 20 ในการชุมนุมของกลุ่มแนวร่วมประชาธิปไตยขับไล่เผด็จการ (นปก.) ระหว่างปี พ.ศ. 2549 ถึง พ.ศ. 2550 ที่สนามหลวง นายวรัญชัยก็เป็นหนึ่งในบุคคลที่เข้าร่วมชุมนุม และยังมีบทบาทขึ้นปราศรัยในระยะแรก ของการชุมนุมต่อต้าน คมช. ก่อนหน้าการจัดตั้ง กลุ่มนปก. อีกด้วย ในการเลือกตั้ง พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎร ระบบสัดส่วน กลุ่ม 6 สังกัดพรรครักเมืองไทย ลำดับที่ 1 แต่ไม่ได้รับเลือกตั้ง [5]

**นโยบายคร่าวๆ [6]**

ติดตามเร่งรัดระบบขนส่งมวลชนทั้งใต้ดินและบนดิน ให้ครอบคลุมทั่วทั้งพื้นที่กรุงเทพฯ เพื่อแก้ไขปัญหาจราจรติดขัด

นโยบายกรุงเทพฯ ต้องสะอาด สะดวก สบาย สวยงาม สดชื่น กำจัดมลภาวะเป็นพิษทั้งขยะ น้ำ อากาศ ให้สมเป็นเมืองท่องเที่ยวติดอันดับโลก และการแก้ไขปัญหาแหล่งเสื่อมโทรม หาบเร่แผงลอย

รถขนส่งมวลชนไฟฟ้า ในรูปแบบน้ำหนักเบา เป็นลักษณะของรถรางเดินทางไปทั่วกรุงเทพฯ

**นโยบาย**

* เปลี่ยนชื่อ "กรุงเทพมหานคร" เป็น "กรุงเทพธนบุรีมหานคร" เพื่อให้ความสำคัญกับคนฝั่งธนบุรี
* จัดให้สนามหลวงเป็นพื้นที่ไฮด์ปาร์ก เพื่อแสดงออกทางการเมือง
* จัดระบบขนส่งมวลชนทั้งใต้ดิน บนดิน โดยการสร้างส่วนต่อขยายรถไฟฟ้าให้ครอบคลุมกรุงเทพฯ เพื่อลดปัญหาการจราจรลงภายใน 4 ปี
* พัฒนากรุงเทพฯ ให้เป็นเมือง 5 ส. คือ สะอาด สะดวก สบาย สวยงาม และสดชื่น
* จัดระเบียบหาบเร่แผงลอย
* แก้ปัญหาแหล่งเสื่อมโทรม กำจัดมลพิษทั้งขยะ น้ำ และอากาศ