* **นางธรณี ฤทธีธรรมรงค์**(หมายเลข21)
* ผู้สมัครอิสระ
* อายุ 65 ปีเกิดวันที่ 18 กรกฎาคม 2488
* จบการศึกษาจากโรงเรียนราชินี (สุนันทาลัย) ประถม 1 – มัธยม 8
* นักเรียนทุน AMERICAN FIELD SERVICES (AFS) รุ่นที่ 2
* ปริญญาตรีรัฐศาสตร์ สาขารัฐประศานศาสตร์ จุฬาลงกรณ์ มหาวิทยาลัย รุ่นที่ 18
* ปริญญาโท บอสตัน สเตท คอลเลจ สหรัฐอเมริกา

**ประวัติการทำงาน**

* อดีตก็เป็นผู้ดำเนินรายการ MEET THE DIPLOMATS สัมภาษณ์เอกอัครราชทูต และครอบครัวทางช่อง 5 และช่อง 9
* ปัจจุบันก็หันสู่อาชีพแม่บ้านเต็มตัวแล้ว

**ประวัติทางการเล่นการเมือง**

* เคยลงสมัครเลือกตั้งผู้ว่า กทม. เมื่อปี 2551 เบอร์ 12 และมีนโยบาย ตรวจสอบผู้ลอบทุจริต คนโกง คนผิด คนติดสินบน
* ครั้งที่สอง 11 มกราคม 2552 หมายเลข 4 เมื่อ 4 ปีที่แล้วได้คะแนน 1,875

**นโยบาย**

มีนโยบายดังต่อไปนี้

1. จัดตั้ง “สภาราษฎร์ร่วมรัฐ” ทุกเขตในกรุงเทพมหานคร (50 เขต)
2. ปรับปรุงสวัสดิการและระบบบำเหน็จบำนาญของข้าราชการและลูกจ้างของกรุงเทพมหานครให้เป็นธรรมที่สุด
3. งบประมาณการจัดซื้อจัดจ้างทุกประเภทต้องเข้าสู่สภาราษฎร์ร่วมรัฐเพื่อรับอนุมัติโดยมติสภาราษฎร์รัฐของกรุงเทพมหานคร และควบคุมการใช้จ่ายงบประมาณโดยสภาราษฎร์ร่วมรัฐทุกขั้นตอน
4. จัดตั้งสถานที่เข้าชื่อเสนอกฎหมายพร้อมนิติกรที่ปรึกษาการเข้าชื่อเสนอกฎหมายภาคประชาชนทั้ง 50 เขต ตามมาตรา 163 (รัฐธรรมนูญ พ.ศ.2550) เช่น แก้ไขสูตรคำนวณบำนาญ กบข. แก้ไขสูตรคำนวณบำนาญข้าราชการกรุงเทพมหานคร แก้ไขสูตรคำนวณบำนาญชราภาพ (ประกันสังคม) และแก้ไขเงินบำนาญผู้สูงอายุ 60 ปีขึ้นไป ฯลฯ
5. บำนาญสูงอายุ แก้ไขการจ่ายเงินบำนาญผู้สูงอายุ หรือเงินชดเชยต่างๆ และเงินสงเคราะห์ต่างๆ ห้ามค้างจ่ายและให้เป็นระบบจ่ายตรงแก่ผุ้รับสิทธิโดยตรง และปรับปรุงเงินบำนาญผู้สูงอายุ (60 ปี) ในส่วนของกทม.ให้เป็นธรรมตามกฎหมายรัฐธรรมนูญ พ.ศ.2550
6. สนับสนุนให้ข้าราชการและลูกจ้าง และเจ้าหน้าที่ทุกตำแหน่งของกรุงเทพมหานครทำงานในเขตภูมิลำเนาที่พักอาศัยจริง
7. เปิดโครงการรณรงค์ให้องค์กรภาครัฐ องค์กรภาคเอกชน ประชาชนทั่วไปจอดรถไว้ที่บ้าน และใช้รถสาธารณะหรือเดินเป็นหลัก
8. ประสานงานหน่วยงานที่เกี่ยวข้องให้แก้ไขกฎหมายกำหนดอายุรถยนต์ทุกประเภท ที่วิ่งบนท้องถนน และสนับสนุนภาคเอกชนเปิดโรงงานยุบรถยนต์
9. ประสานหน่วยงานที่เกี่ยวข้อง ให้แก้ไขกฎหมายกำหนดคุณสมบัติผู้ที่จะซื้อ รถยนต์ทุกประเภทให้นำไปใช้ประโยชน์ให้คุ้มค่ามากที่สุด และต้องมีที่จอดรถอย่างถาวรเป็นของตนเอง (โดยไม่ใช้ผิวจาจรเป็นที่จอดรถ)
10. ประสานงานหน่วยงานที่เกี่ยวข้อง ให้ปรับปรุงรถยนต์สาธารณะที่ขนส่งมวลชนทุกประเภทให้ดีที่สุด และประการสำคัญจะนำรางรถไฟฟ้าที่เคยมีในอดีตปรับปรุงให้ทันสมัยกลับมาขนส่งมวลชนใหม่ เพราะไม่มีมลภาวะ ค่าบริการถูก สะดวกและปลอดภัย ไปได้ทุกตรอกซอย โดยเฉพาะรถสาธารณะทุกประเภทต้องติดตั้งกล้องวงจรปิดภายในรถยนต์ทุกคัน ฯลฯ
11. ประสานงานหน่วยงานที่เกี่ยวข้องทั้งหมดให้ดำเนินการปรับปรุง และแก้ไขการจราจรทั้งระบบในกรุงเทพมหานครทั้งหมดโดยงบประมาณกทม.ผ่านสภาราษฎร์ร่วมรัฐ
12. ประสานงานหน่วยงานที่เกี่ยวข้องทั้งหมดสร้างระบบรักษาความปลอดภัยในชีวิตและทรัพย์สินของประชาชนในกรุงเทพมหานคร แบบบูรณาการ โดยงบประมาณกทม.โดยผ่านสภาราษฎร์ร่วมรัฐ
13. ประสานงานหน่วยงานที่เกี่ยวข้องทั้งหมดดำเนินการ สร้างสวนสุขภาพ และสวนสมุนไพรจากที่ดินที่รกร้างว่างเปล่าของทุกภาคส่วน และประชาชนทั่วไปโดยความสมัครใจ
14. กำหนดกฎเหล็กการฉ้อราษฎร์บังหลวงของข้าราชการทุกระดับที่สังกัดกทม.
15. การจัดซื้อจัดจ้างที่ใช้งบประมาณของส่วนราชการที่สังกัดกรุงเทพมหานคร ให้ประชาชนมีส่วนร่วมในทุกขั้นตอน
16. ไม่สนับสนุนกิจกรรมที่เกี่ยวข้องกับธุรกิจ บุหรี่ สุรา และอบายมุขทุกประเภท
17. จัดตั้ง “สภาราษฎร์ร่วมรัฐ” ทุกเขตในกรุงเทพมหานคร เพื่อการแก้ไขปัญหาต่างๆ ในแต่ละพื้นที่ และเพื่อบริการสาธารณะ และเพื่อเข้าชื่อเสนอกฎหมาย เพื่อประโยชน์ของประชาชนในท้องถิ่นอย่างถาวรและยั่งยืน
18. กำหนดให้สื่อโทรทัศน์ของกรุงเทพมหานคร มีรายการวาระสำหรับประชาชนหลังข่าวพระราชสำนักวันละ 1 ช่อง
19. การสมัคร และหาเสียงเลือกตั้งของผู้ว่าราชการกรุงเทพมหานคร ในคราวต่อไปไม่ต้องเสียค่าใช้จ่ายใดๆ ทั้งสิ้น และห้ามปิดป้ายโฆษณาตามสถานที่สาธารณะต่างๆ และต้องกำหนดแนวนโยบายบริหารราชการกรุงเทพมหานครให้ชัดเจนโดยให้ออกสื่อโทรทัศน์ของกรุงเทพมหานคร
20. โครงการต่างๆ ที่ใช้งบประมาณของกรุงเทพมหานคร ต้องทำการประชาพิจารณ์ผ่านสื่อโทรทัศน์จากประชาชนในท้องที่ทุกโครงการ และให้เข้า “สภาราษฎร์ร่วมรัฐ” เพื่อเป็นมติสภาราษฎร์ร่วมรัฐก่อน และให้ฝ่ายที่ไม่เห็นด้วยเป็นผู้ตรวจสอบการจัดซื้อ-จัดจ้างทุกขั้นตอน จนกว่าจะเสร็จสิ้นโครงการ
21. ประสานงานหน่วยงานที่เกี่ยวข้องทั้งหมดเกี่ยวกับราคาน้ำมันเชื้อเพลงทุกประเภท ต้องเปิดเผยข้อมูลที่เป็นจริงให้ประชาชนทราบตลอดเวลา
22. นโยบาย กทม.รถยนต์ขนส่งมวลชนทุกประเภทในกำกับของกรุงเทพมหานครห้ามจัดซื้อจัดจ้างกับบริษัทต่างชาติ
23. จัดทำระบบป้องกันน้ำท่วมกรุงเทพมหานคร แบบบูรณาการ
24. ส่งเสริมอุตสาหกรรมการท่องเที่ยว
25. ส่งเสริมธุรกิจค้าปลีก (SME) ในเขตกทม.
26. ทำให้กรุงเทพมหานครเป็นเมืองสีเขียว (ปลูกต้นไม้เป็นหลัก)
27. ปรับปรุงและแก้ไขการขายของบนทางเท้า เข้า “สภาราษฎร์ร่วมรัฐ”
28. โครงการทุกอย่างที่ใช้ภาษีของประชาชนต้องเข้า “สภาราษฎร์ร่วมรัฐ” เท่านั้น
29. ยกเลิก สิทธิการเดินทางฟรี โดยเครื่องบินทั้งในและต่างประเทศทั้งหมดของข้าราชการและนักการเมืองท้องถิ่น
30. แก้ไขกฎหมายการขอฯ เครื่องราชฯ ของข้าราชการการเมืองท้องถิ่น ต้องใช้ระเบียบเดียวกันกับข้าราชการประจำ
31. สร้างผู้นำที่ดี-เก่ง-กล้า-เสียสละ-ยุบประชานิยม-ทุกคนเป็นอิสระไม่สังกัดพรรคการเมือง ลงสมัครได้ไม่ใช้เงิน
32. เสนอตนผ่านสื่อของกทม.-ช่วยประชาชนสร้างอาชีพ-หนุนขยัน/อดทน-พึ่งตนเอง
33. ทำการเมืองต้องเสียสละ เพื่อประชาชน และประเทศชาติอย่างแท้จริง
34. ไม่กู้เงินต่างชาติ-สัมปทานทรัพย์สินแผ่นดินในเขตกทม. ห้ามต่างชาตินำออกนอกระบบ-ต้องยุติ
35. ประสานหน่วยงานที่เกี่ยวข้องแก้ไขกฎหมายการครอบครองที่ดินให้เป็นไปตามกฎหมายรัฐธรรมนูญ ปี 2550
36. เกษตรกร-ชาวไร-ชาวนา-อาชีพรายวัน ในเขตกทม.ต้องดูแลเสมอกันหมด
37. ประสานหน่วยงานที่เกี่ยวข้องราคาน้ำมัน-ก๊าซ-ห้ามขึ้นราคาตามใจชอบเด็ดขาด
38. เบี้ยประชุมข้าราชการกทม.และหน่วยงานที่เกี่ยวข้องที่ใช้งบประมาณกทม. ต้องไม่สูงเกินกว่าข้าราชการส่วนกลาง สิทธิพิเศษต่างๆ ที่ใช้ภาษีต้องยกเลิกทั้งหมด ยกเว้นกรณีพิเศษจริงๆ ต้องเข้า “สภาราษฎร์ร่วมรัฐ”
39. ตัดสิทธิอำนาจนักการเมืองท้องถิ่นที่แต่งตั้งข้าราชการท้องถิ่น เพื่อประโยชน์โดยมิชอบ
40. แก้ไขและประสานหน่วยงานที่เกี่ยวข้องกรณีสิทธิต่างๆ ของครู-ข้าราชการ-กรรมการอิสระที่สังกัดกทม. ต้องไม่แตกต่างกัน

**ช่องทางติดต่อ Online**

Website <http://toranee.com/bio.htm>

Facebook -

Twitter -