* **นายณัฏฐ์ดนัย ภูเบศอรรถวิชญ์**(หมายเลข7)
* ผู้สมัครอิสระ
* อายุ 56 ปี 19 มีนาคม พ.ศ.2500
* วุฒิการศึกษาขั้นสูงสุด ปริญญาโท
* ชื่อเดิมคือ นายสุชาติ เนียรนาทสกุล
* ประธานกรรมการบริษัท ศักดิ์สิทธิ์ อัลลอย สแตนเลสอินเตอร์ จำกัด

**ประวัติการทำงาน**

* ปัจจุบันเป็นประธานกรรมการบริษัท ศักดิ์สิทธิ์ อัลลอย สแตนเลสอินเตอร์ จำกัด ซึงเป็นบริษัทที่ผลิตประตูรั้ว เหล็กดัด ศักดิ์สิทธิ์อัลลอยชื่อดัง

**ประวัติทางการเล่นการเมือง**

* เป็นการลงสมัครครั้งแรกและยังไม่มีมีประวัติใดๆทางการเมือง

**นโยบาย**

มีนโยบายดังข้อต่อไปนี้ โดยเน้นไปตามสโลแกนเน้นในเรื่องความสะอาด, ความสะดวก, ความสบาย, ความสงบ โดยนโยบายด้านสะดวก หมายถึง ในด้านการจราจร โดยจะดำเนินการปรับมุมแต่ละปากซอยให้เลี้ยวซ้ายได้ทันที พร้อมกับทุกแยกต้องเลี้ยวซ้ายผ่านตลอด นอกจากนี้ ยังมีรถรับ-ส่ง เจ้าหน้าที่กรุงเทพฯ เพื่อเพิ่มความสะดวกอีกด้วย ส่วนนโยบายอื่น ๆ อย่างเช่น

1. สร้างเครือข่ายครูอาสาสัญจร รับสอนฟรี ทุกที่ทุกชุมชน ทุกองค์กร ทั้งเอกชนและภาครัฐ

2. เปิดการสอนภาษาฟรีทุกเขต เพื่อเตรียมความพร้อมต้อนรับประชาคมอาเซียน

3. ซ่อมแซมปรับปรุงทัศนียภาพ ความสะอาดของวัด มัสยิด คริสตจักร ให้มีบรรยากาศน่าเลื่อมใสศรัทธา

4. จัดหน่วยพยาบาลเคลื่อนที่เพิ่มอีก 200 คัน บริการรักษาสุขภาพทุก ๆ ชุมชนฟรี

5. ส่งเสริมแพทย์แผนไทย และแพทย์ทางเลือกประจำชุมชนให้ครบทุกเขต ต้อนรับประชาคมอาเซียน

6. เพิ่มตลาดการค้าทุกประเภทให้เพียงพอต่อการเจริญเติบโตของประชากร กรุงเทพฯ

7. มีหน่วยงาน กทม. บริการ เคลื่อนที่ถึงบ้านประชาชนทุกชุมชน เช่น ทำบัตรประชาชน ฯลฯ

**ช่องทางติดต่อ Online**

Website -

Facebook -

Twitter -